એફઆઇઆઈએ તેમના ડાર્લિગ શેરોમાં મોટા પાયે અને ખાસ કરીને સેન્સેક્સ આધારીત શેરોમાં મોટું વેચાણ કરતાં મંદીનો માતમ છવાઈ ગયો હતો. ગત્ સપ્તાહ સુધી સ્મોલ અને મિડ કેપ શેરોમાં વેચવાલી હતી તે હવે લાર્જ કેપ શેરોમાં ફરી વળી છે. સ્મોલ કેપ આંક 30 ટકા તો મિડ કેપ આંક 23 ટકા તૂટી ચૂક્યા છે. છેલ્લા એક મહિનામાં જોવા જઇએ તો સેન્સેક્સ પણ ટોચથી લગભગ 8 ટકા ઘટ્યો છે. વધુમાં બજાર 200 દિવસની મુવિંગ એવરેજની નીચે સરકી જતાં ફંન્ડામેન્ટલની સાથે ટેકનિકલ પણ નબળું પડ્યું છે. નિફ્ટી અને સેન્સેક્સ 18 જુન પછીની સૌથી નીચલા સ્તરે બંધ રહ્યા હતા. એક તરફ સેન્સેક્સ શેરોમાં કડાકો હતો ત્યારે મિડ અને સ્મોલ કેપ શેરોમાં નીચા મથાળે વેલ્યૂ બાઇંગની સાથે ફંડોની લેવાલીનો ટેકો જોવાતાં બ્રોડબેઇઝ ઇન્ડેક્સમાં ઘટાડો મર્યાદીત હતો. તીવ્ર ઘટાડાની સાથે બજારની ચંચળતા પણ સાત મહિનાની ઊંચી સપાટીએ જોવાઈ હતી. નિફ્ટી વીઆઇએક્સ આઠ ટકા વધીને 19.58ની સપાટીએ રહ્યો હતો જે 9 ફેબ્રુઆરી 2018 પછીના સૌથી ઊંચા સ્તરે હતો.